
Thirrje për aplikime për projektin “Web Challenge Tirana” të Bashkisë së Tiranës
Bashkia e Tiranës ka hapur thirrjen e tretë për aplikime në projektin “Web Challenge Tirana”, një mundësi e dedikuar për të rinjtë që dëshirojnë të zhvillojnë aftësitë e tyre në fushën e teknologjisë dhe programimit. 
Kriteret: Mund të aplikojnë të rinj të grupmoshës 18-25 vjeç të cilët janë duke ndjekur ose kanë përfunduar studimet e arsimit të mesëm profesional apo studimet e shkollës së lartë, në institucione arsimore publike ose private, brenda ose jashtë vendit, në fushat: shkenca kompjuterike, teknologji informacioni dhe komunikimi, informatikë, informatikë ekonomike, inxhinieri matematike dhe informatike, elektronikë dhe të ngjashme.
Fokusi i projektit:
- Të rinjtë do të angazhohen në praktikë pune për 3 muaj në Bashkinë Tiranë, nën mbikëqyrjen e ekspertëve të fushës.
- Do të përfitojnë trajnime profesionale në gjuhët e programimit për zhvillimin e faqeve të internetit.
- Dizenjimi dhe zhvillimi i 3 faqeve të internetit, në shërbim të qytetarëve të Tiranës.
- Të rinjtë do të përfitojnë çmime fituese dhe vërtetim në përfundimin me sukses të praktikës.
 Aplikimet janë të hapura në periudhën 02.11.2026  - 11.12.2026 dhe kryhen online.
Bashkëlidhur po ju dërgojmë informacionin për t’u shpërndarë pranë studentëve tuaj.
Gjithashtu më poshtë gjeni linkun me informacion më të zgjeruar mbi projektin. 
Web: https://tirana.al/faqe/web-challenge-tirana




